Марина Цветаева
Бих искала очи да спра…

Превод от руски: Иван Николов, —

chitanka.info

Бих искала очи да спра

вдън огледалото –

на пътя ваш да разбера

и края, и началото.

Аз виждам корабни платна

и вас — на кораба…

Вас — в дим на влак… И в тишина

на вечер мо̀рава…

Дъхтеж на росни равнини

в нощта долавям…

И аз на четири страни

ви благославям!

3 май 1915

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.